钦定古今图书集成/明伦汇编/氏族典/第175卷 > 钱𬭚
## 钦定古今图书集成/明伦汇编/氏族典/第175卷 > 钱𬭚

按《明外史王𫓧传》：“倭掠江阴，知县钱𬭚死之。诏赠光
禄少卿，世荫锦衣百户。𬭚字鸣叔，钟祥人，嘉靖二十
九年进士。初授官。倭已炽，三十三年入犯，乡民奔入
城者万计，兵备道王从古不纳。𬭚曰：‘民死不救，守空
城奚为’？遂开门纵入，而身自搏战于斜桥，三战却之。
明年，贼据蔡泾闸，分众犯塘头。𬭚提狼兵战九里山”，
薄暮，雷雨大作，伏四起，狼兵悉奔，𬭚战死。